
    О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

П Р О Т О К О Л

№ 2 от 27.04.2020г.

на комисия, назначена със заповед № 106/01.04.2020г. на Зам. - Кмета на Община Златоград
Днес, 27.04.2020г. в 10,00 часа, в сградата на Общинска администрация Златоград на ул. „Стефан Стамболов” № 1, в изпълнение на Заповед № 106/01.04.2020г. на Зам. - Кмета на Община Златоград, се проведе заседание на комисията в състав: 

Председател: Златка Цекова - Директор на Дирекция „АПО, ОС и З“, той и юрисконсулт 

Членове:
1. Бистра Михайлова - главен специалист „Земеделие и АО“ 

2. Олга Домбова - младши експерт „Общинска собственост и жилищно настаняване“ 

със задача да се извърши разпределение на имотите от общинския поземлен фонд (ОПФ) с начин на трайно ползване пасища, мери и ливади на територията на Община Златоград за всеки собственик/ползвател, имащ регистриран животновъден обект с пасищни селскостопански животни, по реда на чл. 37и, ал.5 от Закона за собствеността и ползването на земеделските земи (ЗСПЗЗ). 
На основание  чл. 100, ал.1 от Правилника за прилагане на ЗСПЗЗ, Комисията започна работа, след като членовете и представиха декларации на председателя, че по смисъла на Търговския закон, не са свързани лица с участник в процедурата или с членове на неговите управителни или контролни органи.

С Решение № З 65 от 27.02.2020г. на Общински съвет Златоград са определени, пасищата, мерите и ливадите от ОПФ, посочени в приложение №1, неразделна част от решението. 

Списъкът на имотите за индивидуално ползване с категории е обявен на информационното табло на партерен етаж в сградата на Общинска администрация Златоград, ул. „Ст. Стамболов“ №1, както и в кметствата, и е публикуван на интернет страницата на общината. 

В изпълнение на Решение № З 65 от 27.02.2020г. на Общински съвет Златоград в Общинска администрация Златоград са приемани заявления по чл. 37и от ЗСПЗЗ, от 01.03.2020г. до 10.03.2020г.,  които са по образец, ведно със свързаните към него приложения 1 и 2 одобрени със заповеди № РД 46-90/26.02.2016г. и № 46-55/08.02.2019г. на Министъра на земеделието и храните. 

Комисията констатира, че в горепосочения период, в деловодството на Общинска администрация Златоград има постъпило едно заявление по чл. 37и, ал. 5 от ЗСПЗЗ и чл. 99, ал.1 от ППЗСПЗЗ, с вх. № 53-00-288/09.03.2020 г. от  „ЗЛАТНА ФЕРМА“ ЕООД,. 

Към заявлението по чл. 37и ал. 5 от ЗСПЗЗ, по образец, са приложени следните документи: 
1. Приложение 1 – опис на видовете и броя пасищни селскостопански животни, отглеждани в животновъден обект 4980-0378, регистриран в Интегрираната информационна система на БАБХ в землището на гр. Златоград, община Златоград, област Смолян;

2. Приложение 2 – опис на собствени и ползвани имоти с начин на трайно ползване – пасища, мери и ливади;

3. Декларация по чл. 99, ал1, т.4 от ППЗСПЗЗ, по образец одобрен с Заповед № РД 46-90/26.02.2016г. на Министъра на Земеделието и храните, за липса на данъчни задължения, към Държавен фонд „Земеделие“, Държавен поземлен фонд, общински поземлен фонд и на земи по чл. 37в, ал. 3 , т.2 от ЗСПЗЗ;

4. Копие на пълномощно № 812, заверено на 18.07.2019г.
След разглеждане от комисията на постъпилото заявление и приложените документи, Комисията  
КОНСТАТИРА:
I.  Заявление с вх. № 53-00-288/09.03.2020 г. съдържа всички необходими документи и се допуска за участие в процедурата за разпределение за индивидуално ползване на пасища, мери и ливади от ОПФ при спазване на изискванията на 37и, ал. 5 от ЗСПЗЗ, за стопанската 2020-2021г. 


По служебен път към заявлението се приложи Удостоверение за декларирани данни.

II. От приложените към заявлението документи е видно, че „ЗЛАТНА ФЕРМА“ ЕООД е собственик на животновъден обект с номер 4980-0378, регистриран в Интегрираната информационна система на БАБХ, в гр. Златоград. В Приложение № 1 към постъпилото заявление е отбелязано, че в животновъдния обект се отглеждат 245 бр. овце. По смисъла на §2з от Допълнителните разпоредби на ЗСПЗЗ, който регламентира понятието „животинска единица” (ЖЕ), заявените от „ЗЛАТНА ФЕРМА“ ЕООД пасищни животни, представляват общо 36,75 животински единици (245бр. овце х 0,15 ЖЕ = 36,75ЖЕ). 

III.  В Приложение № 2 към заявлението - опис на собствени и ползвани имоти са описани имотите ползвани от „Златна Ферма“ ЕООД на правно основание. От описа става ясно, че „Златна Ферма“ ЕООД  притежава 41,664 декара собствена земя.

Със заявление с вх. № 53-00-353/23.04.2020 г.,  от „ЗЛАТНА ФЕРМА“ ЕООД е заявиено, че иска да ползва под наем земеделски имоти с номера: 00196.1.107,  00196.1.478, в землището на с. Аламовци, община Златоград, с обща площ 201.05 дка. 
Съгласно изискванията на чл. 37и, ал. 4 от ЗСПЗЗ „ЗЛАТНА ФЕРМА“ ЕООД има право да получи за ползване под наем, за притежаваните 36,75 животински единици,  земеделски имоти от Общинския поземлен фонд от I до VII категория - 551,25 дка или от ХIII до Х категория - 1102,5 дка. 
Съобразявайки факта, че в заявление с вх. № 53-00-353/23.04.2020г. са посочени конкретни имоти, които като площ са значително под максимално полагащата се съгласно чл. 37и, ал. 4 от ЗСПЗЗ, комисията 
ПРЕДЛАГА:
„ЗЛАТНА ФЕРМА“ ЕООД, с регистриран животновъден обект № 4980-0378, в който се отглеждат 245 броя овце, представляващи 36,75 животински единици, да получи за срок от 5 стопански години следните общински имоти под наем:

	№
	Землище
	№ на имот
	Категория
	Начин на трайно ползване
	Площ, дка
	Лв./дка средно годишно рентно плащане

	1.
	с.Аламовци
	00196.1.107
	IХ
	Ливада
	116,38
	7

	2.
	с.Аламовци
	00196.1.478
	IХ
	Ливада
	84,67
	7

	
	с обща площ 


	201,05
	


Настоящият протокол да се обяви в кметствата и да се публикува на официалната електронна страница на Община Златоград с интернет адрес: www.zlatograd.bg. 

Същият може да се обжалва, по отношение на площта на разпределените имоти в 14 – дневен срок от публикуването му, пред Районен съд Златоград.


Обжалването не спира изпълнението на протокола, освен ако съдът не разпореди друго.

КОМИСИЯ:
Председател: ..……П………………

(Златка Цекова)

Членове:………П……………...

(Бистра Михайлова)
…………П…………...

(Олга Домбова)
Протоколът е връчен на  Зам. - Кмета  на Община Златоград  на 29.04.2020 г.

УТВЪРЖДАВАМ: …………П……………

ЕЛМИРА УГОРЛИЕВА - ПЕХЛИВАНОВА   

Зам. - Кмет на Община Златоград

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

